DOO „AKADEMIJA ZNANJA“ BUDVA Broj: 364/1 Budva, 30.05.2019.godine

Na osnovu člana 39 i 40 Zakona o državnoj imovini (,,Sl. list CG” broj 21/09 i 40/11), člana 11 Odluke o osnivanju DOO ,,Akademija znanja” Budva, člana 5 i člana 10 Statuta DOO ,,Akademija znanja” Budva, DOO ,,Akademija znanja” Budva objavljuje

**J A V N I    P O Z I V**

**za prikupljanje ponuda za davanje u zakup poslovnog prostora**

**I**Predmet javnog poziva je davanje u zakup poslovnog prostora, označenog kao B15, koji se nalazi na I spratu objekta na katastarskoj parceli broj 555/5, LN broj 3508 KO Budva, površine 26,46 m2, ul. Žrtava fašizma bb, Rozino, Budva.

Minimalni iznos zakupnine za poslovni prostor, u skladu sa Cjenovnikom DOO ,,Akademija znanja” broj: 809/2 od 31.08.2017.godine iznosi 11,00 € po m2 mjesečno, odnosno ukupno – 291,06 EUR(+PDV) mjesečno.

**II**Poslovni prostor koji je predmet javnog poziva daje se u zakup u viđenom stanju, na period do 36 (tridesetšest) mjeseci uz mogućnost produženja nakon isteka roka na koji je ugovoren zakup.

Kriterijum za izbor najpovoljnijeg ponuđača za zakup poslovnog prostora je najveći ponuđeni iznos zakupnine koji ne smije biti manji od iznosa od 11,00 € po m2 mjesečno, odnosno ukupno – 291,06 EUR(+PDV) mjesečno.

Ugovor o zakupu, kojim će se regulisati međusobna prava i obaveze Zakupodavca i Zakupca, će se zaključiti sa najpovoljnijim ponuđačem u roku od 15 dana od dana javnog otvaranja ponuda i izbora najpovoljnijeg ponuđača. U slučaju da izabrani ponuđač odustane od zakupa nepokretnosti, ugovor će se zaključiti sa sljedećim najpovoljnije rangiranim ponuđačem itd.

**III**        Prijave po javnom pozivu podnose se u zapečaćenom omotu, neposredno na arhivi DOO ,,Akademija znanja”, ul. Žrtava fašizma bb Rozino, Budva. najkasnije do 10.06.2019. godine do 09:00 časova, sa obaveznom naznakom »Prijava po javnom pozivu za davanje u zakup poslovnog prostora – ne otvaraj« kao i oznakom poslovnog prostora za koji se dostavlja prijava.

Neblagovremene, nepotpune, nejasne i ponude u nezapečaćenim kovertama neće se uzeti u razmatranje.

 Ponuda treba da sadrži:

Za pravna lica:

1. Naziv i sjedište ponuđača, potvrdu o registraciji iz Centralnog registra privrednih subjekata, Poreske uprave za domaća, odnosno dokaz o registraciji nadležnog organa matične države stranog ponuđača za strana lica;
2. Iznos mjesečnog zakupa;
3. Priložena dokumenta moraju biti original ili ovjerene kopije od nadležnog organa.

Za fizička lica:

* + - 1. Ime i prezime ponuđača, jedinstveni matični broj, broj lične karte ili broj pasoša, adresu stanovanja;
			2. Iznos mjesečnog zakupa;
			3. Priložena dokumenta moraju biti original ili ovjerene kopije od nadležnog organa

**IV** Zakup će dobiti ponuđač koji ponudi najveći iznos zakupnine za poslovni prostor koji je predmet javnog poziva. U slučaju da dva ili više ponuđača dostave istu cijenu zakupa, prednost će imati onaj ponuđač čija je ponuda ranije zavedena u arhivi DOO “Akademija znanja” Budva.

**V**Javno otvaranje ponuda, kojem mogu prisustvovati svi ponuđači ili njihovi ovlašćeni predstavnici, će sprovesti Komisija za otvaranje i vrednovanje ponuda DOO ,,Akademija znanja” dana 10.06.2019.g., a održaće se u kancelariji B1, u sjedištu DOO ,,Akademija znanja” Budva, ul. Žrtava fašizma bb, Rozino, Budva, sa početkom u 10:00 časova.

Obavještenje o najpovoljnijem ponuđaču dostaviće se učesnicima postupka u roku od 5 dana od dana provedenog postupka.

**VI**   Zainteresovani ponuđači mogu izvršiti razgledanje poslovnog prostora koji je predmet javnog poziva, svakog radnog dana u periodu od 08:00 do 15:00 časova.

Sva bliža obavještenja i informacije u vezi sa Javnim pozivom mogu se dobiti u kancelariji Savjetnika za pravne poslove (kancelarija B1) DOO ,,Akademija znanja” Budva, svakim radnim danom u periodu od 11:00 do 13:00 časova.

Kontakt osoba: Danilo Mrvaljević, savjetnik za pravne poslove, telefon 067 664 419

DOO ,,AKADEMIJA ZNANJA” BUDVA

Marija Đurić, izvršna direktorica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_